**ՀԻՄՆԱՎՈՐՈՒՄ**

**«ԱԲՈՎՅԱՆ ՔԱՂԱՔԻ 2-ՐԴ ԱՐԴՅՈՒՆԱԲԵՐԱԿԱՆ ԹԱՂԱՄԱՍԻ ԹԻՎ 17 ՀԱՍՑԵՈՒՄ ԳՏՆՎՈՂ 0.52027 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան քաղաքի 2-րդ արդյունաբերական թաղամասի թիվ 17 հասցեում գտնվող «Սինա Լեռ» ՍՊ ընկերությանը պատկանող (հիմք՝ 2005 թվականի փետրվարի 25-ի N 1186650 վկայական, կադաստրային ծածկագիր՝ 07-002-) հողամասը վերահասցեավորման և ծածկագրի և մակերեսի համապատասխանեցման նպատակով «Սինա Լեռ» ՍՊ ընկերության տնօրենը դիմել է ՀՀ կադաստրի կոմիտե, սակայն գույքի նկատմամբ իրավունքի (սահմանափակման) պետական գրանցման վարույթը 27.12.2022թ. N Կ-27122022-07-0159 որոշմամբ կասեցվել է, որի համաձայն վերոնշյալ հասցեում գտնվող 0.52027 հա փաստացի մակերեսով արդյունաբերության, ընդերքօգտագործման և այլ արտադրական նշանակության արդյունաբերական օբյեկտերի հողամասը հատուկ նշանակության տարածք է, իսկ ՀՀ կառավարության 09.08.2007թ. N 1036-Ն «Հայաստանի Հանրապետության Կոտայքի մարզի Աբովյանի քաղաքային համայնքի (բնակավայրի) գլխավոր հատակագիծը հաստատելու մասին» որոշման՝ նշված հողամասն ամբողջությամբ նախատեսված է որպես հատուկ նշանակության հողամաս։

 Վերը նշված հողամասը «Սինա Լեռ» ՍՊ ընկերությանը վարձակալությամբ տրամադրվել է ՀՀ կառավարության որոշմամբ սեփականաշնորհված արտադրամասի պահպանման և սպասարկման համար և եղել է արդյունաբերության, ընդերքօգտագործման և այլ արտադրական նշանակության արդյունաբերական օբյեկտերի հողամաս։ ՀՀ կառավարության 29.04.2021թ.-ի N 698-Ն որոշմամբ հաստատված կարգի 7-րդ կետի համաձայն հողամասերի նպատակային նշանակությունների հետ կապված անճշտությունների դեպքում, եթե նախկինում հողամասերի նպատակային նշանակությունների փոփոխման վերաբերյալ չկան համապատասխան որոշումներ, ապա հողամասերի նպատակային նշանակությունը փոխվում է Հայաստանի Հանրապետության օրենսդրությամբ սահմանված կարգով:

 «Սինա Լեռ» ՍՊ ընկերության տնօրենը ՀՀ կառավարության 2011 թվականի դեկտեմբերի 29-ի N 1920-Ն որոշմամբ սահմանված կարգով ներկայացրել է հողամասի նպատակային նշանակության փոփոխության դիմում և անհրաժեշտ փաստաթղթերի փաթեթը, որը ներկայացվել է լիազոր մարմին։ Լիազոր մարմնից ստացվել է ՀՀ վարչապետի 2009 թվականի դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2023 թվականի հուլիսի 26-ի N 1/փ-213 դրական եզրակացությունը։

Հաշվի առնելով վերոնշյալը առաջարկվում է Աբովյան քաղաքի 2-րդ Արդյունաբերական թաղամասի թիվ 17 հասցեում գտնվող «Սինա Լեռ» ՍՊ ընկերությանը վաձակալության իրավունքով պատկանող 0.52027 հա փաստացի մակերեսով հողամասի նպատակային նշանակությունը փոփոխել որպես արդյունաբերության, ընդերքօգտագործման և այլ արտադրական նշանակության արդյունաբերական օբյեկտերի հողամաս՝ համապատասխանեցնելով «Սինա Լեռ» ՍՊ ընկերությանը 2005 թվականի փետրվարի 25-իn տրված N 1186650 վկայականով ամրագրված հողամասի նպատակային և գործառնական նշանակություններին:

 «Աբովյան քաղաքի 2-րդ արդյունաբերական թաղամասի թիվ 17 հասցեում գտնվող 0.52027 հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:
 մմմմմմմմմմմմմմմմմմմմմմմմմմմմմմմմմմմ

մմմմմմմմմմմմմմմմմ
 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**